दरअसल, आज की तरह ही ताराचंद बडजात्या ने दोनों कलाकारों के साथ तीन साल का अनुबंध किया था। वह कुछ फिल्मोंं की प्लैनिंग भी कर रहे थे। उस अनुबंध को सुधीर कुमार ने तोड दिया। दरअसल, उन्हें दक्षिण भारत में एवीएम की फिल्म 'लाडला मिल गई थी। ऑफर इतना अच्छा था कि उन्होंने अनुबंध की परवाह नहीं की। 1964 में 'दोस्ती की रिलीज के साल ही राजकपूर की 'संगम, मोहन कुमार की 'आई मिलन की बेला, शक्ति सामंत की 'कश्मीर की कली, चेतन आनंद की 'हकीकत और राज खोसला की 'वो कौन थी जैसी फिल्में पॉपुलर स्टार के साथ रिलीज हुई थीं। 'दोस्ती ने इन सभी फिल्मों का मुकाबला किया।